Ortorexia nervosa

Ortorexia nervosa je porucha príjmu potravy respektíve mentálna porucha charakterizovaná extrémnou snahou stravovať sa zdravo a prehnaným vyhýbaním sa jedlám, ktoré postihnutá osoba označuje za „nezdravé“. Bola prvýkrát popísaná v roku 1997 Stevenom Bratmanom a názov bol zvolený ako paralela k používaným názvom porúch príjmu potravy napríklad anorexia nervosa. Zatiaľ sa nejedná o široko uznávanú poruchu, ale Bratman tvrdí, že vo vzácnych prípadoch sa môže zvrhnúť na tak extrémne obmedzovanie sa v jedle až to povedie k podvýžive či smrti.Bratman, Steven. „Obsession with dietary perfection can sometimes do more harm than good, says one who has been there“. Yoga Journal. 1997. http://www.beyondveg.com/bratman-s/hfj/hf-junkie-1a.shtml

 História 
Termín pochádza z gréckeho ορθο- (ortho, „správne“), a όρεξις (orexis, „apetít“), čo doslovne znamená „správny apetít“, ale v praxi „správnu diétu“. Prvýkrát ju popísal v roku 1997 Steven Bratman. Podľa neho ide o prehnanú fixáciu sa pacientov na svoju stravu, ktorú chcú mať „dokonale“ zdravú.Healthy food obsession sparks rise in new eating disorder. http://www.guardian.co.uk/society/2009/aug/16/orthorexia-mental-health-eating-disorder

 Príčiny vzniku 
Zvyčajne je prvotnou motiváciou túžba zdravo a správne sa stravovať. Postupne však vplyvom niektorých ďalších pridružených faktorov napríklad snaha o štíhlu postavu, sklony k perfekcionizmu, využívanie jedla ako prostriedku na získanie emocionálnej stability atď. sa môže zmeniť už na chorobu. Vyskytuje sa však nielen u pedantských či úzkostlivých osôb, ale môže ísť jednoducho aj o nadšených prívržencov niektorých alternatívnych spôsobov výživy napríklad makrobiotika, rôzne diéty na chudnutie, biopotraviny alebo vegánstvo.AKV – MUDr. Bukovský – Ortorexia – nová závislosť http://www.akv.sk/index.php?option=com_content&task=view&id=170&Itemid=30  Jednotné pravidlá čo je a čo nie je zdravé nie sú, niektorí vylučujú potraviny obsahujúce „éčka“, iní tuky, iní sacharidy a podobne. Zdá sa, že postihuje skôr mužov než ženy a medzi nimi osoby s nižším vzdelaním a plánovacími schopnosťami.Donini L, Marsili D, Graziani M, Imbriale M, Cannella C (2004). "Orthorexia nervosa: a preliminary study with a proposal for diagnosis and an attempt to measure the dimension of the phenomenon". Eat Weight Disord 9 (2): 151–157. PMID 15330084. http://www.orthorexia.com/wp-content/uploads/2010/06/Donini-Orthorexia-Nervosa-Dimension-of-the-phenomena.pdf 

 Popis a príznaky 
V roku 2009 Ursula Philpot, vedúca Britskej dietetickej asociácie popísala ľudí s ortorexiou ako „upriamených hlavne na kvalitu svojho jedla, ktorí upravujú a zlepšujú svoju diétu podľa toho, čo oni sami považujú za „čisté““. V tom spočíva aj jej rozdiel od anorexie alebo bulímie, pri ktorých sa ľudia zameriavajú hlavne na množstvo jedla kvôli schudnutiu.„Supersize vs Superskinny – Expert Profiles – Ursula Philpot“. Channel 4. 2011. http://www.channel4.com/programmes/supersize-vs-superskinny/articles/ursula-philpot 

Na jej zistenie sa používa Bratmanov dotazník, kde sa napríklad zisťuje množstvo času, ktoré osoba strávi premýšľaním o zdravosti svojho jedla, či má silné výčitky, ak musí porušiť svoje stravovacie návyky a podobne. Podobný test uverejnil na svojich stránkach MUDr. Bukovský v článku ORTOREXIA: Test.ORTOREXIA: Test. http://www.akv.sk/index.php?option=com_content&task=view&id=690&Itemid=30 

 Následky 
Hoci v počiatkoch môže byť takéto stravovanie „zdravšie“ než u ostatnej populácie, ak sa však tento prístup dovedie do extrému, môžu sa v skutočnosti nechtiac pripravovať o nevyhnutné živiny. V prípade, ak ide o rodičov, môžu prísnym vynucovaním zásad alternatívneho smeru stravovania dokonca poškodzovať zdravie svojich detí!

 Liečba 
V súčasnosti je to mierne kontroverzná záležitosť. Nie je jasné, či by sa takýmito pacientmi mal zaoberať dietológ, psychológ alebo psychiater ani či by liečba mala zahŕňať len kognitívnu rovinu alebo nasadiť psychotropné lieky.Choosing healthy foods now called a mental disorder. http://www.time.com/time/health/article/0,8599,1963297,00.html 

 Referencie 

 Pozri aj 
 Anorexia nervosa
 Bulimia nervosa
 Poruchy príjmu potravy
 Diéta
 Obezita

 Externé odkazy 
 orthorexia.com  – komplexná stránka o problematike ortorexie (en)
 AKV – MUDr. Bukovský – Ortorexia – nová závislosť 
 AKV – MUDr. Bukovský – ORTOREXIA: Test 

 Zdroj 

Kategória:Poruchy príjmu potravy